# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

🖀: 63/578-512, 06/20/3142365 Email: [jegyzo@csanytelek.hu](mailto:jegyzo@csanytelek.hu)

---------------------------------------------------------------------------------------------------------------------------------------

CS/2004-2/2020.

**E l ő t e r j e s z t é s**

**Csanyteleki Roma Nemzetiségi Önkormányzat Elnöke** döntéséhez

**Tárgy:** *Magyar Államkincstár Csongrád Megyei Igazgatósága által lefolytatott ellenőrzés utóellenőrzése megállapításainak*

*tudomásul vétele*

**Tisztelt Elnök úr!**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** – helyébe lépő Elnök - **gyakorolja.** Ez azt jelenti, hogy a Képviselő-testület nem tart ülést, döntést nem hoz, mert helyette és nevében az elnök úr jogosult eljárni. Ennek a rendelkezésnek megfelelve nyújtom be Önnek a tárgyi előterjesztés jóváhagyásra, az alábbiak figyelembe vétele mellett.

Tájékoztatom Önt arról, hogy az Áht. 91. § (1) bekezdése értelmében a zárszámadás tervezetével együtt a Képviselő-testület elé be kell terjeszteni a Kincstár 68/B. § szerinti jogosultsága alapján általa lefolytatott vizsgálat eredményét tartalmazó jelentést, amely az *önkormányzat éves költségvetési beszámolójára* vonatkozik. Ettől most a fent írtak miatt el kell térni. A *Kincstár* *nem fogalmazott meg javaslatokat, ugyanakkor a jelentésében rögzítette, hogy az önkormányzat gazdálkodásáról szóló 2018. évi költségvetés teljesítését, vagyoni és pénzügyi, gazdálkodásának eredményét bemutató éves költségvetési beszámoló az önkormányzat pénzügyi helyzetéről megbízható és valós képet mutatott.*

Emlékeztem Önt arra, hogy a Magyar Államkincstár Önkormányzati Pénzügyi Szabályszerűségi Ellenőrzési Főosztály Csongrád Megyei Költségvetési Ellenőrzési Osztálya *az önkormányzat 2018. évi költségvetési évre vonatkozóan pénzügyi szabályszerűségi vizsgálatot végzett, melyet az elmúlt évben azzal zárt le, hogy elfogadta az ellenőrzésre tett javaslatok intézkedési tervbe foglalását.*

Idén április 17. napján ennek az ellenőrzésnek az *utóellenőrzési vizsgálata* vette kezdetét, amelynek alapja már az elmúlt év (2019.) teljes időszaka, amely összehasonlítási alapot ad az önkormányzat 2018. évi költségvetési gazdálkodása során alkalmazott jogszabályi rendelkezések betartása szabályszerűségére.

A Képviselő-testület a 7/2019. (V. 31..) Rökt határozatával jóváhagyta azt az *intézkedési tervet, amely az önkormányzat esetén 2 feladat végrehajtását jelölte meg.*

Az utóellenőrzés megállapítása értelmében az **önkormányzat minden intézkedési tervben megjelölt feladatot a megadott határidőn belül teljesítette, ezért további intézkedés nem szükséges.** Ezzel a dokumentummal, az utóellenőrzés is lezárult.

**Tisztelt Elnök úr!**

Indítványozom a tárgyi előterjesztésben változtatás nélküli elfogadását, annak határozatba foglalását, a tárgyi előterjesztéshez csatolt MÁK által kiadott ellenőrzési jelentésben foglaltak tudomásul vételét.

C s a n y t e l e k, 2020. június 10.

Tisztelettel:

…………………………………………

Kató Pálné jegyző

**…/2020. (VI. .. .) Rökt Elnöki határozat**

**Tárgy:** *Magyar Államkincstár Csongrád Megyei Igazgatósága által lefolytatott ellenőrzés utóellenőrzése megállapításainak*

*tudomásul vétele*

**H a t á r o z a t**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** – helyébe lépő Elnök - **gyakorolja.**  A Csanyteleki Roma Nemzetiségi Önkormányzat Elnökeként a fent írt Kormányrendeletben foglaltaknak megfelelve, az alábbi döntést hoztam.

A Magyar Államkincstár Önkormányzati Pénzügyi Szabályszerűségi Ellenőrzési Főosztály Csongrád Megyei Költségvetési Ellenőrzési Osztály Vezetője által ÖPSZEP/1074-8/2020. iktatószám alatt kiadott 1. melléklete (178/2018. UTO) szerint a **Csanyteleki Roma Nemzetiségi Önkormányzat 2018. évi költségvetési gazdálkodása szabályszerűségi pénzügyi ellenőrzése utóellenőrzésének megállapításai ellenőrzési jelentésében foglaltakat tudomásul veszi** azzal, hogy tárgyban további intézkedés megtételét nem tartja szükségesnek.

**Határozatról értesítést kap:**

* MÁK Önkormányzati Pénzügyi Szabályszerűségi Ellenőrzési Főosztály Csongrád – Csanád Megyei Költségvetési Ellenőrzési Osztály Vezetője (Szeged)
* Csanyteleki Roma Nemzetiségi Önkormányzat Képviselő-testülete Tagjai (Helyben)
* Rostás László Elnök
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Irattár